Beicas

Beicai – cheminės medžiagos augalų sėklai ir sodiniams saugoti (beicuoti) nuo sėkloje ir dirvoje esančių ligų sukėlėjų. Tai įvairūs organiniai junginiai (pvz., gyvsidabrio – granozanas; benzimidazolo dariniai – benlatas, BMK, tektas; karbamino rūgšties dariniai – fentiuramas, TMTD).

Kontaktiniai beicai naikina grybus, esančius sėklų paviršiuje ar negiliai po luobele.

Vidiniai beicai – sėklose esančius grybus.

Vienais beicais beicuojama įvairių augalų, kitais – tik vienos rūšies sėkla. Pastaruoju metu gaminami kombinuoti beicai, sudaryti iš dviejų ir daugiau fungicidų (pentatiuramas, heksatiuramas) arba su insekticidų priedu (pvz., fentiuramas, tigamas). Vidinei sėklų infekcijai įveikti vartojamas baitanas, fundazolas, vitavaksas. Nuodingi.

Kategorija:Agronomija